Dispoziții sociale Uniunea și statele membre […] au ca obiective promovarea ocupării forței de muncă, îmbunătățirea condițiilor de trai și de muncă, permițând armonizarea acestora în condiții de progres, o protecție socială adecvată, dialogul social, dezvoltarea resurselor umane care să permită un nivel ridicat și durabil al ocupării forței de muncă și combaterea excluziunii. În vederea realizării obiectivelor menționate la articolul 151, Uniunea susține și completează acțiunea statelor membre în domeniile următoare: (a) îmbunătățirea, în special, a mediului de muncă, pentru a proteja sănătatea și securitatea lucrătorilor; (b) condițiile de muncă; (e) informarea și consultarea lucrătorilor; (h) integrarea persoanelor excluse de pe piața forței de muncă, fără a aduce atingere articolului 166; (i) egalitatea dintre bărbați și femei în ceea ce privește șansele pe piața forței de muncă și tratamentul la locul de muncă; (j) lupta împotriva marginalizării sociale. (extrase din articolele 151 și 153 TFUE)

Obiective Pentru a îmbunătăți mediul de lucru în ceea ce privește protecția sănătății și securității lucrătorilor astfel cum prevăd tratatul și strategiile și programele de acțiune succesive vizând sănătatea și securitatea la locul de muncă, obiectivul agenției este de a oferi organismelor Uniunii, statelor membre, partenerilor sociali și altor medii interesate informații tehnice, științifice și economice utile în domeniul sănătății și securității în muncă.

Sarcini — Să colecteze, să analizeze și să difuzeze informații legate de prioritățile naționale și de cele ale Uniunii, precum și informații privind cercetarea. — Să promoveze cooperarea și schimbul de informații, inclusiv informații legate de programele de formare profesională. — Să pună la dispoziția organismelor Uniunii și a statelor membre informațiile necesare pentru formularea și aplicarea de politici, în special informații cu privire la impactul asupra întreprinderilor mici și mijlocii. — Să furnizeze informații cu privire la activitățile preventive. — Să contribuie la dezvoltarea de strategii și de programe de acțiune ale Uniunii. — Să constituie o rețea care să includă puncte focale naționale și centre tematice.

1 — Consiliul de conducere Componență — un reprezentant al guvernului fiecărui stat membru; — un reprezentant al organizațiilor de angajatori din fiecare stat membru; — un reprezentant al organizațiilor de lucrători din fiecare stat membru; — trei reprezentanți din partea Comisiei. Membrii și membrii supleanți din primele trei categorii sunt numiți din rândul membrilor și al membrilor supleanți ai Comitetului consultativ pentru sănătate și securitate în muncă. Sarcină Adoptarea programului de lucru, a bugetului și a raportului general anual al agenției. 2 — Biroul Componență — președintele Consiliului de conducere și cei trei vicepreședinți ai acestuia; — coordonatori din partea fiecăruia dintre cele trei grupuri de interes; — un membru suplimentar din fiecare grup, precum și un membru suplimentar din partea Comisiei. Sarcină Supervizarea elaborării deciziilor Consiliului de conducere și urmărirea activităților desfășurate în urma elaborării. 3 — Directorul Numit de Consiliul de conducere, la propunerea Comisiei. 4 — Comitete Consultare obligatorie a Comisiei și a Comitetului consultativ pentru sănătate și securitate în muncă în ceea ce privește programul de lucru și bugetul. 5 — Auditul extern Curtea de Conturi. 6 — Autoritatea responsabilă de descărcarea de gestiune Parlamentul, la recomandarea Consiliului.

Buget — 15,0 milioane de euro (14,9 milioane de euro) Inclusiv: — subvenții din partea Uniunii, DG Ocuparea Forței de Muncă: 92,6 % (96,5 %) — subvenții din partea Uniunii, DG Extindere: 6,5 % (2,4 %) — altele: 0,9 % (1,1 %) Situația personalului la 31 decembrie 2009: 44 (44) de posturi prevăzute în schema de personal, dintre care: — ocupate: 42 (41) — vacante: 2 (3) 26 (23) de alte posturi (agenți contractuali – dintre care unul finanțat din fondurile alocate, experți naționali detașați, agenți locali și un stagiar). Personal total: 68 (64), responsabil de sarcini : — operaționale: 50 (45) — administrative: 9 (10) — mixte: 9 (9)